Асен Босев
Посмали, Манго

chitanka.info

Тръгнал циганин за дренки,

дренки сладки и червенки.

В шумата се зашумяло

и го страшно дострашало.

Хукнал Манго:

— Зърнах, братя,

триста мечки сред гората!

— Посмали ги, Манго!

— Ой,

двеста са, бащице мой!

— То…

двеста нямаше, но сто!

— Посмали ги, Манго!

— Знай,

десет мечки бяха май.

— Още Манго, посмали,

колко точно са били?

И накрая той зашепнал:

— Шумка шумна, Манго трепна,

па да кажа, хич не знам,

мечки имаше ли там!?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.